**Avoimuusrekisteri Suomeen kommenttipuheenvuoro**

-Minulla on ollut onni olla pöydän molemmilla puolilla. 30 vuotta lobbarina ja kymmenen vuotta lobattavana. Tänä aikana on lobbauksessa ollut kolme murrosvaihetta eikä varsinkaan viimeinen ollut hyvään suuntaan vaan päinvastoin.

-Kun 40 vuotta sitten tapailin ensimmäisiä hapuilevia askelia lobbarina 80-luvulla niin lobbaus toteutettiin kabinettien hämyssä kaikkine ehtoollistykötarpeineen. Kaikki sen tiesivät, mutta harvat pääsivät mukaan. Siksi lehdistössä saimme ankarat moitteet. 90-luvulla aloitimme salamavalojen räiskeessä aikaansaaden todellisen mediamyrskyn. Mielestämme pelisäännöt olivat yksinkertaiset ja läpinäkyvät. Lobbarit tekivät hartiavoimin töitä vientiteollisuuden toimintaedellytysten parantamiseksi ja työllisyyden kohentamiseksi. Yritimme iskostaa intiaanipäällikön viisutta pylvästalossa olijoille toimintaohjeeksi. Tavoite oli pitää metsästäjien suhde leiriläisiin tasapainossa - kakuntekijöiden suhde kakunjakajiin.

Muutos tapahtui 2000-luvun alussa. Lobbarit unohtivat intiaanipäällikön viisauden. Alakoi viestintätoimistojen kulta-aika. Ne soluttautuivat hallinnon rakenteiden sisäpiiriläisiksi. Keskityttiin hyvien asioiden varjolla, valtarakenteiden pönkittämisen ja rahan kanavoimiseen intressipiireilleen Näin syntyi kaverikapitalismi. Siitä muutama räikeä esimerkki tästä:

1.Hyötyjäverkosto lobbasi jätevesisäädökset keskustan poliitikkojen kanssa yhteistyössä. Säädöksillä pakotettiin syrjäseudulla asuvat hankkimaan kymppitonnin puhdistuslaitteisto. Toisin sanoen rahastettiin, Itämeren pelastusoperaation varjolla, tarpeettomien, ja osin jopa toimimattomien, laitteiden myynnillä valtavia summia. Pakkosääntelymarkkinalla ei ollut mitään tekemistä ympäristön kanssa; syrjäseudun vanhusten rahat siirrettiin keskustaa lähellä olevien yrittäjien taskuihin.

2.Tuulivoiman syöttötariffit ovat paljastuneet suunnitelmalliseksi puhallukseksi. Vielä tänäänkin tuulivoimabisnestä pyörittävä, ex-ministeri **Pekkarisen** vävypoika, oli konsulttina suunnittelemassa, kuinka syöttötariffien rahavirrat junaillaan. Tuulivoiman syöttötariffit ovat oppikirjaesimerkki rakenteellisesta korruptiosta. Korruptio ulottuu aina maakunta - ja kuntatasolle saakka, tuulivoimayhtiöt voitelevat avokätisesti päättäjiä.

Pekkarisen ajamien, Kataisen/Urpilaisen hallituksen toteuttamien, 12 vuotisten syöttötariffisopimuksien jäljellä olevat monopolivoittovuodet kerryttävät hyvä-veli-verkostolle vielä yli 3 miljardia euroa. Siksi ei yllätä, että kepu, virkamiehineen, suhtautuu lievästi ilmaisten nihkeästi todellisen ja läpinäkyvän tuulivoimanterveystutkimuksen tekemiseen. Tuulivoiman terveysvaikutusten pimittämisestä näyttäisi kehkeytyvän skandaali parin vuoden sisään. Tuoreessa saksalaisessa tuulivoiman sydänterveyttä koskevassa tutkimuksessa osoitettiin, 100 % varmuudella, infraäänisykkeen syy-yhteys sydämen toiminnan heikkenemiseen.

Mikäli Suomi noudattaisi länsimaista oikeusvaltioperiaatetta, niin Pekkarinen olisi Brysselin sijaan putkassa.

3.Sote-markkinoiden yli 20 miljardin euron potti on seuraava rakenteellisen korruption temmellyskenttä. Kokoomus ja kepu sopivat aikanaan, että säädetään valinnanvapauslaki ja maakuntalaki. Kokoomuksen intressipiiri pääsisi rahastamaan monopolivoittoja terveys- ja sosiaalialalle. Kepu sementoisi maakunnallisen valta-asemansa sekä varmistaisi suuren määrän uusia rahakkaita työpaikkoja ja luottamustoimia omilleen.

Kannatan avoimuus-/lobbausrekisterin luomista, mutta siihen on sisällytettävä sekä valvonta- että läpivalaisumekanismi hallinnon sisäisen toiminnan, kaverikapitalismin, osalta.

Tämä viimeinen kuva kertoo, kuinka kaverikapitalistinen järjestelmä on amebamaisesti kietonut hallintomme ja lobbarit keskinäiseen riippuvuussuhteeseen. Näin on esim. Tämä järjestelmä on räjäytettävä palasiksi, koska se vaaraksi demokratiakehityksellemme ja oikeusvaltioperiaatteen toteutumiselle sekä ruokkii rakenteellista korruptiota.

Rakeenteellinen korruptio toteutuu, kun säädösvalmisteluun myötävaikuttaneet pyrkivät hyödyntämään syntyvät monopolivoittojen markkinat, joko perheelleen tai intressipiirilleen, myös taloudellisesti.

Kiitos kärsivällisyydestä ja pitkämielisyydestä.